13/12/2011 | Administración LocalMunicipal
Sobrado
Bases para a provisión de praza de traballador/a social

BASES PARA A SELECCIÓN DE PRAZA DE TRABALLADOR/A SOCIAL MEDIANTE PROCESO DE CONSOLIDACIÓN DE EMPREGO. A Xunta de Goberno Local, en sesión celebrada o día 14 de abril de 2011, acordou convocar o proceso selectivo previsto na Disposición Transitoria cuarta da Lei 7/2007 do 12 de abril do Estatuto Básico do Empregado Público con suxección ás seguintes Bases: O obxecto da presente convocatoria é a provisión en propiedade, dunha praza de Traballador/a Social encadrada na escala de Administración Especial-Subescala Técnica, grupo A, subgrupo A2, en execución da Oferta de Emprego Público do exercicio 2010, e en aplicación do disposto na disposición transitoria cuarta da Lei 7/2007, de 12 de abril, do Estatuto Básico do Empregado Público, referido á consolidación de emprego temporal, sen prexuízo do cumprimento dos principios de igualdade, mérito, capacidade e publicidade, consonte ó disposto na Lei 7/2007, de 12 de abril, do estatuto básicodo empregado público; Lei 7/1985, de 2 de abril, reguladora das bases de réxime local; Decreto Lexislativo 1/2008, de13 de marzo, polo que se aproba o texto refundido da Lei da función pública de Galicia e demáis normas concordantes de aplicación. Serán requisitos mínimos dos aspirantes a este proceso selectivo, en aplicación do disposto no artigo 56 do Estatuto básico do empregado público aprobado pola Lei 7/2007: 1.- Ter cumpridos os 16 anos de idade e non ter acadado a idade da xubilación forzosa.2.- Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. Ademais, consonte co disposto no artigo 57 da Lei 7/2007 tamén poderán acceder os estranxeiros con residencia legal en España.3.- Estar en posesión, ou en condición de obtelo na data de remate do prazo de presentación de instancias, do título de diplomado en traballo social ou de asistente social.4.- Non padecer enfermidade ou defecto psíquico ou físico que impida ou dificulte o desempeño das correspondentes funcións. As persoas con minusvalías deberán facelo constar nas súas instancias, sinalando se precisan adaptación para a realización das probas, unha vez acreditado dito extremo.5.- Non atoparse separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse inhabilitado para o exercicio das funcións públicas por resolución xudicial.6.- Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das administracións públicas. As persoas que desexen tomar parte do procedemento selectivo desta praza de funcionario de carreira, deberán solicitar a súa partipación mediante unha instancia dirixida ao Sr. Alcalde-Presidente, conforme ao modelo que consta no Anexo I das presentes bases. Na solicitude manifestarán que reúnen todos e cada un dos requisitos da presente convocatoria e que acepta as bases da mesma. A instancia deberase acompañar dos seguintes documentos: a) Fotocopia compulsada do Documento Nacional de Identidade ou documento equivalente. b) Fotocopia compulsada do título universitario de grao ou diplomado universitario ou certificación acreditativa dos estudios realizados. c) Relación detallada dos méritos alegados para a fase de concurso, pola orde establecida na convocatoria, e xustificación documental dos mesmos (orixinais ou copias compulsadas). Non serán tidos en conta os méritos que non sexan debidamente acreditados no momento da presentación de instancias. As solicitudes presentaranse no rexistro de entrada do Concello de Sobrado no prazo de vinte días naturais que se contarán a partir do seguinte ao da publicación do anuncio da convocatoria no Boletín Oficial do Estado. Así mesmo poderán presentarse a través do procedemento previsto no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. As bases da presente convocatoria publicaranse no Boletín Oficial da Provincia e no taboleiro de edictos da casa consistorial. Unha vez que remate o prazo de presentación de instancias aprobarase a relación de aspirantes admitidos e excluídos mediante Resolución da Alcaldía, que se publicará no Boletín Oficial da Provincia e no taboleiro de edictos da casa consistorial, no prazo máximo dun mes, concedéndose un prazo de dez días hábiles para efectos de reclamacións ou emenda de defectos das solicitudes. No caso de non se presentaren reclamacións contra a lista provisional entenderase definitiva. Logo de que transcorra o prazo de emendas a alcaldía aprobará a lista definitiva de admitidos e excluídos que se publicará no BOP e no taboleiro de edictos. No anuncio de aprobación definitiva da relación de aspirantes admitidos sinalarase o lugar, a data e a hora de realización das probas de oposición e a composición do tribunal cualificador. A data de publicación iniciará o cómputo do prazo a efectos de posibles impugnacións ou recursos. Os sucesivos anuncios faranse no taboleiro de edictos do concello. O tribunal cualificador do proceso selectivo designarase de conformidade co disposto no artigo 60 do Estatuto básico do empregado público, e estará composto polos seguintes membros: - Presidente: Un funcionario designado pola Alcaldía (titular e suplente). - Secretario: O da Corporación ou o funcionario no que delegue. - Tres vogais: funcionarios designados pola Alcaldía (titulares e suplentes). Os vogais deberán poseer a titulación igual ou superior á esixida para o acceso á praza convocada. A composición farase pública no Boletín Oficial da Provincia e no taboleiro de edictos da casa consistorial, e en contra dos nomeados poderán os aspirantes facer uso do dereito de recusación cando concorran as circunstancias establecidas na lei, de conformidade cos artigos 28 e 29 da Lei 30/1992, de 26 de novembro, do réxime xurídico das administracións públicas e do procedemento administrativo común. O tribunal non poderá constituírse sen a presenza, cando menos, de tres dos seus membros, titulares ou suplentes, sendo en todo caso precisa a presenza do presidente e do seu secretario. O tribunal resolverá todas as dúbidas que xurdan na aplicación das presentes bases e poderá autorizar que se incorporen ás sesións, con voz pero sen voto, persoal que asesore cando se requirá para a adecuada cualificación. De conformidade co artigo 30 do real decreto 462/2002, de 24 de maio, sobre indemnizacións por razón do servizo, o tribunal terá a categoría segunda. A selección realizarase mediante o sistema de concurso-oposición, consistindo a primeira fase no concurso e a segunda na fase de oposición. A fase do concurso, que non terá carácter eliminatorio, consistirá na valoración dos méritos que se indican, na que se poderá acadar unha puntuación máxima de 12 puntos. Méritos a estimar: 1.º- Experiencia profesional en posto de traballo obxecto da convocatoria (ata un máximo de 10,00 puntos): -Por cada ano completo de servizos prestados no Concello de Sobrado, con vínculo de carácter temporal ou interino, no posto de traballo obxecto da convocatoria: 0,85 puntos. -Por cada ano completo de servizos prestados en calquera administración pública nun posto de traballo relacionado coa praza obxecto da convocatoria: 0,25 puntos.2.º- Por cursos realizados relacionados co posto de traballo que se vai desenvolver (ata un máximo de 1,00 puntos): – Cursos de formación en materia de servizos sociais, de corenta horas ou máis de duración e menos de cen: 0,05 puntos por cada curso. - Cursos de formación en materia de servizos sociais de cen horas ou máis de duración: 0,15 puntos por cada curso.4.º- Coñecemento da lingua galega: - Curso Celga 3 ou equivalente; 0,50 puntos - Curso Celga 4 ou equivalente: 1,00 puntos valorándose exclusivamente o de nivel superior acreditado. Os méritos alegados acreditaranse da seguinte maneira: os méritos relativos á experiencia profesional, mediante certificación expedida pola administración onde se prestaron os servizos ou mediante informe da vida laboral ao que se lle deberán xuntar os oportunos contratos; os méritos relativos á formación mediante copias compulsadas dos oportunos títulos ou diplomas, nos que figuren as horas de duración dos cursos, impartidos polas administraciones públicas, universidades, centros públicos ou concertados ou organismos oficiais. A fase de oposición consistirá na realización dos seguintes exercicios: a) Test escrito de carácter obrigatorio e eliminatorio: exame tipo test que consistirá en contestar por escrito 40 preguntas con respostas alternativas, das que só unha será a correcta, referidas ao temario incluído no Anexo II das presentes bases. O tempo máximo para a realización do exercicio será de 60 minutos. O exercicio valorarase de 0 a 10 puntos, da seguinte maneira: cada resposta correcta valorarase con 0,25 puntos. As contestadas de forma incorrecta penalizarán con 0,10 puntos. Será necesario para superar o exercicio obter unha puntuación mínima de 5 puntos. b) Caso práctico formulado por escrito, que consistirá na redacción dun informe en relación co temario incluído no anexo II, cunha puntuación máxima de 8 puntos, debendo acadar un mínimo de 4 puntos para superar a proba. O exercicio desenvolverase no prazo máximo de 60 minutos. c) Proba de galego: de carácter obligatorio e eliminatorio, agás para aqueles aspirantes que presenten o certificado orixinal ou fotocopia cotexada de ter superados os estudos conducentes á obtención do certificado de perfeccionamento na lingua galega ou Celga 4, expedido por organismo oficial para o efecto. Consistirá na traducción, sen diccionario, dun texto facilitado polo tribunal do castelán ao galego, nun tempo máximo de 30 minutos, este exercicio valorarase coa cualificación de “apto” ou “non apto”, correspondéndolle ao tribunal determinar o nivel de coñecementos esixido para acadar o resultado de “apto”. A puntuación total de quen participe virá determinada pola suma dos puntos obtidos na fase de concurso e na fase de oposición, sempre que se teña superada a fase de oposición, cunha puntuación máxima de 30 puntos. O tribunal publicará a relación de aprobados por orde de puntuación no taboleiro de anuncios da casa consitorial e elevará a dita relación ao Alcalde-Presidente que formulará o nomeamento do/a aspirante que obtivese a maior puntuación. O aspirante seleccionado deberá presentar, perante a administración municipal, no prazo de vinte días naturais dende que se faga pública a relación de aprobados, os documentos acreditativos das condicións de capacidade e demáis requisitos esixidos na convocatoria (certificado médico, declaración xurada de non atoparse incurso en causa de incapacidade ou incompatibilidade, título académico esixido para a participación no proceso selectivo). De non presentarse a dita documentación no prazo indicado, salvo casos de forza maior, ou no caso de deducirse desta que non se reúnen os requisitos esixidos, o aspirante non poderá ser nomeado quedando anuladas todas as actuacións, sen prexuízo da responsabilidade en que poidesen incorrer por falsidade na súa solicitude de participación; neste caso procederase a nomear ao aspirante que tendo superados todos os exercicios obtivera a seguinte maior puntuación. O/a aspirante proposto que presente a documentación esixida será nomeado polo Alcalde-Presidente e deberá tomar posesión no prazo dun mes, que contará desde o día seguinte ao da publicación do nomeamento no BOP, previo o acto de acatamento do ordenamento xurídico. As presentes bases e a súa convocatoria poderán ser impugnadas de conformidade co establecido na Lei 30/1992, de 26 de novembro, do réxime xurídico das administracións públicas e do procedemento administrativo común. En todo o non previsto nestas bases estaráse ó disposto na Lei 7/2007 do estatuto básico do empregado público; na Lei 7/1985, de 2 de abril, reguladora das bases de réxime local; no Real Decreto 896/1991 de 7 de xuño, sobre regras básicas e programas mínimos do procedemento de selección dos funcionarios da Administración Local; no Decreto do 20 de marzo de 1991 da Comunidade Autónoma de Galicia, no Decreto lexislativo 1/2008, de 13 de marzo, polo que se aproba o texto refundido da Lei de función pública de Galicia e nas demáis normas concordantes de aplicación. D./D.ª., co DNI n.º. e domicilio a efectos de notificacións en., CP., localidade. e teléfono., EXPOÑO: I. Que teño coñecemento da convocatoria para cubrir unha praza/posto de traballador/a social (escala administración especial, subescala técnica, gruo A e subgrupo A2), co carácter de funcionario de carreira e polo sistema de concurso-oposición, acceso libre e consolidación de emprego, por publicación no BOP de A Coruña nº………. de data…………… e no BOE nº…………. de data…………… II. Que estou en posesión de todos os requisitos esixidos nas bases de selección, que coñezo e acepto expresamente. Polo exposto, SOLICITO: Ser admitido/a ao correspondente proceso selectivo, aportando para estes efectos a seguinte documentación: – Fotocopia compulsada do Documento Nacional de Identidade – Fotocopia compulsada do título universitario de grao ou diplomado universitario ou certificación. – Xustificantes dos méritos que alego para a súa valoración no concurso. Lugar e data Asdo.: SR. ALCALDE DO CONCELLO DE SOBRADO 1. A Constitución Española. A Constitución como norma xurídica. Principios informadores da Constitución Española de 1978. Estrutura. A reforma constitucional.2. Os dereitos fundamentais da Constitución Española. A súa garantía e a súa suspensión.3. A Coroa e as súas funcións constitucionais. As Cortes Xerais. O Congreso dos deputados e o Senado. Composición e funcións. A Lei, concepto e clases. O Defensor do Pobo.4. O Goberno. Composición, organización e funcións. Disposicións do executivo con forza de lei. O Poder Xudicial. OTribunal Constitucional.5. A Organización Territorial do Estado. As Comunidades Autónomas. O Estatuto de Autonomía de Galicia. Organización e competencias. Institucións de Galicia.6. As administracións locais. O Municipio. Termo Municipal. Poboación. A organización municipal. Competencias. Outras administracións locais.7. O acto administrativo: concepto e clases. Elementos do acto: suxeitos, obxecto, causa, fin e forma. Eficacia e executividade do acto administrativo. Nulidade, anulabilidade e derrogación dos actos. Revogación e revisión de oficio.8. O procedemento administrativo: concepto e natureza. A Lei do réxime xurídico das administracións públicas e do procedemento administrativo común: ámbito de aplicación e principios informadores. Fases do procedemento: iniciación, ordenación, instrucións e terminación. Especial referencia ao silencio administrativo.9. Os recursos administrativos. Concepto, clases e requisitos. Materias impugnables, lexitimación e órgano competente. O recurso contencioso-administrativo. Xurisdición e actos impugnables.10. Ordenanzas e regulamentos das entidades locais. Concepto e clases. Procedemento de elaboración e aprobación.11. A contratación administrativa. Clases de contratos. Os suxeitos. Obxecto e causa dos contratos públicos. Os contratos menores.12. O persoal ao servizo das administracións locais. Lei 7/2007, de 12 de abril, do Estatuto Básico do Empregado Público.13. Dereito e deberes dos funcionarios públicos.14. O procedemento administrativo local. O rexistro de entrada e saída de documentos. Requisitos de presentación dos documentos. Comunicacións e notificacións.1. A acción Social. Concepto e etapas históricas. Política social. O estado do benestar. A crise do estado do benestar. Modelos alternativos.2. A evolución do sistema público de servizos sociais. Principios xerais, configuración, niveis e áreas de actuación.3. A Lei 13/2008, de 3 de decembro, dos servizos sociais de Galicia. Obxecto e obxectivos.4. O sistema galego de servizos sociais.: principios xerais.5. Os dereitos e deberes das persoas no sistema galego de servizos sociais.6. A estructura dos servizos sociais en Galicia. O catálogo de servizos sociais en Galicia.7. Os niveis de atención: servizos sociais de atención comunitaria básicos. Concepto, principios e obxectivos. Programas. O Decreto 240/1995, de 25 de xullo.8. Os niveis de atención: servizos sociais especializados. Concepto, competencias e organización.32. O programa básico de información e orientación: definición e itinerario da demanda 9. Competencias da Comunidade Autónoma en materia de servizos sociais. Competencias municipais.10. Convenio programa para o desenvolvemento de prestacións básicas de servizos sociais nas corporacións locais. Plan concertado. Concepto, programas e compromisos.11. Os servizos sociais de Sobrado. Programas e equipamentos.12. O equipo profesional dos servizos sociais e as funcións deste, segundo a normativa vixente.14. O traballo social: concepto, fundamentos, principios e funcións.15. O traballo social: Suxeito, obxecto e contido do traballo social.16. Obxectivos, etapas e metas do traballo social.17. A interdisciplinariedade. Concepto. Tipos e características. O traballador/a social nos equipos interdisciplinares.18. O proceso metodolóxico no traballo social. Investigación. Diagnóstico. Planificación. Execución. Avaliación.19. Técnicas aplicadas no traballo social. Instrumentos do traballo social.20. Os instrumentos documentais empregados no traballo social.21. O informe social: contidos básicos.22. O xenograma e o ecomapa. Definición, obxectivos e simboloxía.23. A entrevista como técnica de traballo social: bases conceptuais e tipoloxías.24. O traballo social comunitario: definición, características e fases.26. Deontoloxía e principios éticos do Traballo Social 27. A Lei 9/1991, de 2 de outubro, galega de medidas básicas para a inserción social: estrutura e contido. Últimas modificacións.28. A renda de integración social de Galicia. Definicións e requisitos. Os proxectos de inserción.29. Emerxencias e urxencias sociais. Dispositivos de atención ante estas.30. O sistema español de seguridade social. Lei protectora. Prestacións.31. A Lei 26/1990, do 20 de decembro, pola que se establecen na Seguridade social pensións non contributivas. Modalidades. Requisitos. BOLETIN OFICIAL DA PROVINCIA DA OFICIAL DE A CORUÑA 32. O programa de acollemento familiar na Comunidade Autónoma. Finalidade, beneficiarios e requisitos.33. Infancia e adolescencia. Programas de actuación. Equipos do menor.34. Malos tratos na infancia. Definición e tipoloxía. Prevención, detección e tratamento social.35. Protocolos de intervención en situación de risco no ámbito de menores. Protocolos de intervención en situacións de desemparo no ámbito de menores.36. A familia. Traballo social con familias e grupos. A lei galega de familia, infancia e adolescencia. Dereitos da familia, infancia e adolescencia.37. A muller. A realidade da muller no ámbito da violencia doméstica. Recursos e programas.38. A violencia de xénero. Lexislación vixente a nivel nacional e internacional no ámbito da prevención.39. Discapacidades: recursos, prestacións e programas.40. Acción integradora nos niveis social, laboral, educativo e de lecer das persoas con discapacidade 41. Recoñecemento e cualificación do grao de discapacidade. Os equipos técnicos de valoración. Funcións. Beneficios do Certificado de discapacidade.42. Tarxetas de accesibilidade e estacionamento. Requisitos de acceso e beneficios. Xestión e tramitación.43. A lei 39/ 2006 de 14 de decembro de autonomía persoal e atención a persoas en situaciòn de dependencia: catálogo de servizos.44. O Decreto 15/2010 de 4 de febreiro polo que se regula o procedemento para o recoñecemento da situación de dependencia e o dereito as prestacións do sistema para á autonomía e atención á dependencia.45. As persoas maiores. Aspectos sociais do avellentamento. Necesidades sociais. Recursos. Servizos de apoio.46. Minorías étnicas. Características e necesidades sociais. Recursos. Aspectos demográficos. A problemática específica das minorías étnicas e medidas para a integración social.47. Drogodependencias. Aspectos sociais. A prevención, o tratamento e a rehabilitación. Reinserción social.48. Orde de 22 de xaneiro de 2009 pola que se regula o servizo de axuda no fogar: disposicións xerais.49. O servizo de axuda no fogar. A teleasistencia domiciliaria.50. A ordenanza municipal de prestación do servizo de axuda no fogar no Concello de Sobrado.51. A xestión da calidade, modelos, normas e sistemas de xestión da calidade.52. O Consorcio Galego de Servizos sociais. Finalidade. Areas de actuación.53. Asociacionismo e voluntariado social. Concepto, características e normativa que os regula. A importancia do voluntariado na ejecución e seguemento dos programas sociais.54. O terceiro sector no ámbito dos servizos sociais. Concepto, tipos e financiamento das organizacións non gobernamentais. Sobrado, 29 de novembro de 2011. O Alcalde, Asdº.- Adriana Teresa Ortiz de Apodaca Pedreira